बैतूल के खिलाड़ी प्रो-कबड्डी के चयन में शामिल होंगे
आदिवासी बाहुल्य जिले के लड़के और लड़कियों के लिए प्रो-कबड्डी में पहुंचने के रास्ते खुल गए हैं। इंदौर में भाऊ शिंदे खेल परिसर स्थित इंदौर वांडर्स मैदान में 6, 7, 8 मार्च को होने जा रहे ट्रायल में बैतूल के 12 युवा और 3 युवतियां अपनी किस्मत आजमाने के पहुंचेंगे। वे चयनित हो जाते हैं तो दिल्ली में प्रो-कबड्डी लीग के लिए खिलाड़ियों की लगने वाली बोली में उन्हें मौका मिल सकता है। रविवार को खेल एवं युवक कल्याण विभाग के समन्वयक राधेलाल बनखेड़े के नेतृत्व में कबड्डी कोच ज्ञान सिंग परते के साथ कबड्डी खिलाड़ियों ने विधायक हेमंत खंडेलवाल से इसके लिए आर्थिक मदद मांगी। विधायक ने खिलाड़ियों को 10 हजार रुपए की आर्थिक सहायता दी। विधायक की इस पहल से खिलाड़ियों को प्रो-कबड्डी लीग में चमकने का मौका मिल सकता है। प्रो-कबड्डी लीग देशभर में लोकप्रिय हो रहा है। क्रिकेट की इंडियन प्रीमियर लीग की तर्ज पर होने वाली कबड्डी की यह प्रतियोगिता खेलप्रेमियों को भी खूब भा रही है। अब तक प्रो-कबड्डी लीग में हरियाणा और पंजाब के खिलाड़ियों का ही दबदबा था, लेकिन अब खिलाड़ियों की बोली लगाने वाले टीम मालिकों ने देश के अलग-अलग राज्यों के दूर-दराज के अंचलों में रहने वाले कबड्डी के अच्छे खिलाड़ियों की तलाश शुरू की है। बैतूल से रवि कुमार इवने, अमिताभ कुमरे, जितेंद्र यादव, अलकेश परते, दिलीप परते, नकुल तुमड़ाम, दीपेश इवने, अमरसिंह भलावी, संजय वाड़िवा, अरविंद परते समेत अन्य युवा शामिल होंगे। इंदौर में सितारा कुमरे, आरती धुर्वे, सविता वाडिवा भी ट्रायल में हिस्सा लेंगी।
इन 15 खिलाड़ियों का दल 6 मार्च की शाम इंदौर के लिए रवाना होगा।
फोटो 10 है
hin_Deva hin_Deva hin_Deva hin_Deva